Gerinc CT - Országos Gerincgyógyászati Központ
Minden olyan esetben ezt a vizsgálati módszert választjuk, amikor a gerinc csontos elemeinek - csigolyatest, csigolyák közötti ízületek - állapot meghatározására van szükség. A gerincvelő mr-rel vizsgálandó. Sok esetben a műtétek tervezéséhez valamint a műtétek utáni kontrollra is a CT-t választjuk.
Gerincferdüléses esetekben a CT adta rekonstrukciós lehetőségek miatt kell ehhez a technikához folyamodni. Speciális esetekben a ct-t gerinccsatornába adott kontrasztanyaggal kiegészítve végezzük. Ilyenkor a beteg a kontrasztanyagot műtéti körülmények között kapja - ezt a vizsgálatot CT myelográfiának nevezzük.
Meghatározott gerincszakaszról háton fekvő helyzetben egy natív sorozat készül. Speciális szoftverek segítségével ebből a sorozatból külön a lágyrészekről és külön a csontokról lesznek vékonyszeletes képek, melyekből többsíkú 2d rekonstrukciók készülnek az utólagos feldolgozás során.
Speciális esetekben 3d rekonstrukciókat is készítünk. A rendelkezésünkre álló sokszeletes CT géppel a vizsgálat csak nagyon rövid időt vesz igénybe, ezért a beteg számára nem megterhelő.
Igazán kontraindikáció nincs, mivel kontrasztanyag adásra csak nagyon speciális esetekben kerül sor, természetesen ilyenkor a kontrasztanyag allergia ezt nem teszi lehetővé.